钦定古今图书集成/明伦汇编/家范典/第094卷 > 春秋四传 > 《召伯来会葬》
## 钦定古今图书集成/明伦汇编/家范典/第094卷 > 春秋四传 > 《召伯来会葬》

《春秋》：文公五年“三月，王使召伯来会葬。”

《左传》：“王使荣叔来含且赗，召昭公来会葬，礼也。”
《穀梁传》：会葬之礼于鄙上。

《胡传》：“王臣下聘桓公，冢宰书名示贬，而大夫再聘，则
无讥焉。或以为从同同也；或以为同则书重也。成风
薨，王使荣叔归含且赗，既不称天矣，及使召伯来会
葬，又与贬焉，何也？归含且赗，施于妾母已稠叠矣，又
使卿来会葬，恩数有加焉，是将祔之于庙也，而致礼
于成风尽矣。聘一也，含赗而又葬，则其事益隆，乱人”

〈大全〉程子曰：“天子以妾母同嫡，乱天理也，故不称天。圣人于此尤谨其戒。”家氏曰：“天子之于诸侯，有会葬之礼，非所以施之妾母也。元年书叔服，此年书召伯，五年之间，后先两会葬，或称天王，或王不称天。比事而观，其义岂不甚明乎？”